Karksi-Nuia 20. detsember 2022 nr

**Ehitise peremehetuse tuvastamine (Rahumäe tn 11a)**

Mulgi Vallavolikogu algatas Karksi-Nuias Rahumäe tn 11a maaüksusel (katastritunnus 48001:001:0414) asuva ehitise hõivamise menetluse 19.05.2022 otsusega nr 50 „Peremehetu ehitise väljaselgitamine (Rahumäe tn 11a)“.

Mulgi Vallavalitsus avaldas 23.09.2022 väljaandes Ametlikud Teadaanded ja kohaliku ajalehe „Mulgi Sõna“ oktoobrikuu numbris üleskutse vastuväidete esitamiseks ehitise peremehetuse või ehitise kohaliku omavalitsuse poolt hõivamise suhtes. Vastuväidete esitamise tähtaeg lõppes 25.11.2022.

Vastuväiteid katastriüksusel asuva ehitise peremehetuse või ehitise kohaliku omavalitsuse poolt hõivamise kohta ei esitatud. Vabariigi Valitsuse 08.08.1996 määruse nr 211 „Peremehetu ehitise hõivamise korra kinnitamine“ punkti 8 kohaselt selgitab ehitise peremehetuse välja kohalik omavalitsus.

Ehitise viimast omanikku Mulgi Vallavalitsusel välja selgitada ei õnnestunud, samuti ei esitatud vastuväiteid ehitise kohaliku omavalitsuse poolt hõivamise kohta. Tulenevalt asjaõigusseaduse rakendamise seaduse § 13 lõikest 2 on peremehetu ehitise hõivamise õigus ja kohustus kohalikul omavalitsusel.

Rahumäe tn 11a katastriüksuse suurus on 1466 m² ning sellele maaüksusele ei ole esitatud avaldusi maa ostueesõigusega erastamiseks ega tagastamiseks.

Tulenevalt eeltoodust ja võttes aluseks asjaõigusseaduse rakendamise seaduse § 13 lõike 2 ja Vabariigi Valitsuse 08.08.1996 määruse nr 211 „Peremehetu ehitise hõivamise korra kinnitamine“ punkti 13

**Mulgi Vallavolikogu o t s u s t a b:**

1. Tunnistada peremehetuks Karksi-Nuias Rahumäe tn 11a katastriüksusel (katastritunnus 48001:001:0414) asuv ehitis, ehitisregistri koodiga 120869599.
2. Võtta Rahumäe tn 11a katastriüksusel asuv ehitis Mulgi valla valdusse ja vallavalitsuse ehitusnõunikul kanda käesoleva otsuse alusel riiklikusse ehitisregistrisse ehitise omanikuna Mulgi vald.
3. Otsus jõustub 27. detsembril 2022. a.
4. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest.

Arvo Maling

Volikogu esimees